વેપારીઓને આવકનું નવું સાધન મળશે. નાનકડા વેપારમાંથી પણ તેમને સારો એવો નફો મળશે. વિદેશ પ્રવાસની શક્યતાઓ ઓછી છે. પણ કામ સંબંધિત નાની-મોટી મુસાફરીઓ થયા કરશે. વર્ષની શરૂઆતમાં તમને પ્રેમ સંબંધિત સમસ્યાઓનો સામનો કરવો પડે, તો ચિંતા કરતા નહીં. ગ્રહો કહે છે કે, પ્રેમ જીવનમાં સંઘર્ષની શક્યતા નથી, બધું જ તમારી તરફેણમાં જશે. સંબંધોમાં કોઈ ગેરસમજ હોય તો, એનો ઉકેલ તરત લાવવો એ તમારા માટે ફાયદાકારક ઠરશે. તમારી ખાણી-પીણીની ટેવોનું ખાસ ધ્યાન રાખજો, તમારા સ્વાસ્થ્ય માટે એ સારૂં છે. તમારી જીવનશૈલી સુધારવા પર ધ્યાન આપજો. પેટ તથા હૃદયને લગતી કેટલીક સમસ્યાઓ તમને હેરાન કરી શકે છે. જો કે, આ તકલીફો બહુ થોડા સમય માટે જ હશે.